CELEX: 62019TB0210
Language: hr
Date: 2019-12-17 00:00:00
Title: predmet T-210/19: Rješenje Općeg suda od 17. prosinca 2019. – Società Agricola Tenuta di Rimale i dr. protiv Komisije („Tužba za poništenje – Zajednička poljoprivredna politika – Obvezujuća pravila o uređenju ponude sira zaštićene oznake izvornosti – Odbijanje zahtjeva za usvajanje provedbenih akata – Akt koji se ne može pobijati – Nedopuštenost”)

24.2.2020   
            
            
               HR
            
            
               Službeni list Europske unije
            
            
               C 61/43
            
         
      Rješenje Općeg suda od 17. prosinca 2019. – Società Agricola Tenuta di Rimale i dr. protiv Komisije
      (predmet T-210/19) (1)
      
      („Tužba za poništenje - Zajednička poljoprivredna politika - Obvezujuća pravila o uređenju ponude sira zaštićene oznake izvornosti - Odbijanje zahtjeva za usvajanje provedbenih akata - Akt koji se ne može pobijati - Nedopuštenost”)
      (2020/C 61/55)
      Jezik postupka: talijanski
      
         Stranke
      
      
         Tužitelji: Società Agricola Tenuta di Rimale Ss (Fidenza, Italija) i 9 ostalih tužitelja čija su imena navedena u prilogu rješenju (zastupnici: M. Libertini, A. Scognamiglio i M. Spolidoro, odvjetnici)
      
         Tuženik: Europska komisija (zastupnici: D. Bianchi i F. Moro, agenti)
      
         Predmet
      
      Zahtjev na temelju članka 263. UFEU-a za poništenje odluke navodno sadržane u Komisijinom dopisu od 6. veljače 2019. (Ares(2019.) 677860) kojom se odbija zahtjev tužitelja, s jedne strane, za utvrđivanje navodne povrede Uredbe (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (SL 2013., L 347, str. 671.) kao i članka 101. UFEU-a koju su počinile talijanske vlasti i, s druge strane, za Komisijino usvajanje provedbenih akata na temelju članka 150. stavka 8. navedene uredbe kojima se zahtijeva to da Talijanska Republika stavi izvan snage pravila o uređenju ponude sira parmigiano reggiano za razdoblje 2017.-2019.
      
         Izreka
      
      
                  1.
               
               
                  
                     Tužba se odbacuje kao nedopuštena.
                  
               
            
                  2.
               
               
                  
                     Društvu Società Agricola Tenuta di Rimale Ss i ostalim tužiteljima čija su imena navedena u prilogu nalaže se snošenje troškova.
                  
               
            
         (1)  SL C 213, 24. 6. 2019.